Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7394

3. Tájékozódás az élő és élettelen természetről szóló feladatok közül: – az anyagszerkezeti ismeretek társadalmi jelentősége, benne: környezetünk anyagai; – az energia, benne: az energia terjedése, az energiamegmaradás, az energiaátalakulásokkal kapcsolatos társadalmi, technikai problémákhoz való viszony; – az információ; – a tér; – idő és mozgás; – a lakóhely, Magyarország, a Föld és az Univerzum. – a rendszer, benne: állapot, változás, folyamat egyensúly, irányítás, vezérlés, szabályozás. – az élet, benne: evolúciós szemlélet, az élővilág szerveződési szintjei, az élővilág rendszerezése, életműködések. – az ember egészsége, fenntarthatóság, a környezet védelme. 2006/20/II. szám A tanterv jellemzői A Biológia tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv szorgalmazza a természetben való munkálkodást, a terepgyakorlatok keretében való tanulást. Az ökológiai, természetvédelmi és tudománytörténeti témáknak fontos szerepet szán valamennyi évfolyamon. A tanterv alkalmazásához szükséges feltételek A Biológia tantervet biológia-földrajz vagy biológia-kémia, biológia szakos egyetemi szintű tanári diplomával rendelkező, tereptani ismeretekben felkészült pedagógus eredményesen taníthatja. A tanterv különösebb tér- és időszervezést nem igényel. A természettudományi szaktanterem, jól felszerelt biológia szertár és iskolakert megléte viszont fontos feltétel. 2006/20/II. szám A tananyag-elsajátítás, az ellenőrzés és az értékelés módszerei 9–11. évfolyam A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése)  rendszertani alapdokumentumok használata (az elemek vegyjeleinek megállapítása)  kísérletezés (mérés, vizsgálat, reproduktív kísérlet, problémamegoldó kísérlet)  gyűjtemények tanulmányozása  indokolt esetben gyűjtemény készítése  térképolvasás (a térképjelek szerinti tájékozódás, információolvasás)  térképkészítés (méretarányos térkép készítése a közvetlen lakóhelyről, iskoláról és környékéről)  médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása)  szövegalkotás (reproduktív, félreproduktív, produktív)  írásbeli felelés (a szövegértés ellenőrzése a munkafüzet és a tankönyv feladatainak megoldásával)  felelés szóban (a szövegek, kísérletek, térképek értelmezésének és bemutatásának ellenőrzése)  felelés gyakorlatban (a mérés, a vizsgálat, a kísérlet elvégzése, bemutatása)  felelés szóban és írásban (a meghatározások, szabályok szó szerinti ellenőrzése; a tanultak megadott szempontok, és jegyzet alapján történő elmondása)  a gyűjteményben lévő anyag felismerése, bemutató példányok segítségével történő beszámolás  tanulói értékelés (önértékelés, diáktárs értékelése, csoport véleményének kifejezése)  tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése)  zsűri értékelése (házi és iskolán kívüli versenyek)  csoportos elemzés, egymás munkájának kritériumokhoz igazított bírálata az érvényesség, a korszerűség, a hasznosíthatóság, az elméleti értékelés és a gyakorlati kivitelezés, valamint a kapott értékek elemzése szempontjából 2006/20/II. szám A szükséges tankönyvek, segédkönyvek és egyéb taneszközök jegyzéke Évfolyam Raktári szám Cím 9–12. MK-574- CA-0031 Kropog Erzsébet – Mándics Dezső – dr. Molnár Katalin: Biológia-sejtbiológia, növényélettan, az ember szervezete, genetika. 9-10. MK-590- AK-0005/1 Dr. Berend Mihály – dr. Szerényi Gábor: Biológia I. – Növénytan. MK-591- Ak-0005/2 Dr. Berend Mihály – dr. Szerényi Gábor: Biológia II. – Állattan, ökológia. MK-592- AK-0005/3 Dr. Berend Mihály – Gömöry András – dr. Kiss János – dr. Müller Erzsébet – dr. Tóth Géza: Biológia III. – A sejtbiológia, az állat és az emberi szövetek, szaporodás és egyedfejlődés, öröklődés. MK-593- AK-0005/4 Dr. Berend Mihály – Gömöry András – dr. Szerényi Gábor: Biológia IV. – Az emberi szervezet létfenntartó szervrendszerei és folyamatai, önszabályozás. Tanítási segédlet Évfolyam Raktári szám Cím 9–12. MK-605- CAE-060 Kropog Erzsébet – Mándics Dezső – dr. Molnár Katalin: 5000 feladat biológiából. 9–12. MK-594- AK-0021 Dr. Berend Mihály (szerk.): Biológiai feladatsorok felvételizőknek. 9–12. NT-81425 Dr. Berend Mihály – dr. Berendné Németh Éva: Biológiai feladatgyűjtemény középiskolásoknak. 9–12. NT-13235 Dr. Lénárd Gábor: Biológiai album a gimnáziumok II., III. és IV. osztálya számára. 9–12. 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes